Гилбърт Честъртън
Дете на снеговете

Превод от английски: Добромир Кралчев, 2008

chitanka.info

Сред натрупан сняг, в неизброден мрак —

нощ безкрайна, окъпана в дъжд —

зазвучава химн — тъй желан и любим,

и нечут досега ни веднъж.

Само в киша и сняг ний узнаваме как

се жадува за огън голям.

И земята дори в буйна радост гори,

и сърцето й крий звезден плам.

Пътят, в лед скован, води в древен хан,

дето в скреж е повито дете.

И по тази следа дири всяка душа

оня хан, скрит незнайно къде.

Боговете умират като златни листа,

че денят е останал без мощ.

Боговете са мъртви като златна руда̀.

И едно Дете грее среднощ.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.